Diari Oficial de la Generalitat Valenciana


Sumari del DOGV 9123, del 08-07-2021 (2021/7501)

RESOLUCIÓ de 6 de juliol de 2021, de la rectora de la Universitat Jaume I, per la qual es fa pública l'ampliació de l'oferta d'ocupació pública del personal docent i investigador de la Universitat Jaume I per a l'any 2021.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7501


Data del document
:   06-07-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 6 de juliol de 2021, de la rectora de la Universitat Jaume I, per la qual es fa pública l'ampliació de l'oferta d'ocupació pública del personal docent i investigador de la Universitat Jaume I per a l'any 2021. [2021/7501]  
En el Diari Oficial de la Generalitat Valenciana de data 4 de juny de 2021, es va publicar la resolució de la rectora de la Universitat Jaume I, de 2 de juny de 2021, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2021.  
En relació amb l'acumulació de taxa de reposició entre universitats públiques i la publicació de les corresponents ofertes d'ocupació pública, l'article 19.Tres de la Llei 11/2020, de 30 de desembre, de pressupostos generals de l'Estat per a l'any 2021, de caràcter bàsic, segons l'apartat set del mateix article, estableix:  
«1. [?]  
Igualment, les administracions públiques podran cedir taxa a les universitats de la seua competència i les universitats públiques podran cedir-se taxa entre elles, amb autorització de les administracions públiques de les quals depenguen.  
[?]  
4. En els supòsits en els quals es produïsca acumulació de la taxa de reposició, la publicació de l'oferta d'ocupació pública de l'organisme que la cedeix i del qual la rep, haurà de contindre el nombre de places, així com el sector o col·lectiu objecte d'aquesta acumulació.»  
En aquest sentit, el 31 de maig de 2021, es va remetre a la Direcció General d'Universitats escrit signat per la Universitat Politècnica de València i la Universitat Jaume I de Castelló, en el qual se sol·licita autorització per a la cessió d'onze places de personal docent i investigador (PDI) derivada de la taxa de reposició no utilitzada de la Universitat Politècnica de València a la Universitat Jaume I de Castelló.  
Els consells de govern de la Universitat Politècnica de València i de la Universitat Jaume I van aprovar aquesta cessió en les seues reunions de data 27 de maig de 2021 i 18 de maig de 2021, respectivament.  
Per tot l'anterior, comunicada l'autorització de la cessió per la Direcció General d'Universitats, aquest Rectorat, en exercici de les competències atribuïdes pels Estatuts de la Universitat Jaume I, aprovats per Decret 116/2010, de 27 d'agost, del Consell i de conformitat amb el que es disposa en l'article 70 del TREBEP, resol:  
  
Primer  
Publicar en el Diari Oficial de la Generalitat Valenciana l'ampliació de l'oferta d'ocupació pública per al personal docent i investigador de la Universitat Jaume I per a l'any 2021, Resolució de 2 de juny de 2021, derivada de la cessió d'onze places per la Universitat Politècnica de València, amb el detall que figura en l'annex.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la seua publicació, o bé directament interposar recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la seua publicació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 6 de juliol de 2021.- La rectora: Eva Alcón Soler.  
  
  
ANNEX  
Ampliació de l'oferta d'ocupació pública del personal docent i investigador de la Universitat Jaume I per a l'any 2021, Resolució de 2 de juny de 2021 (DOGV 04.06.2021)  
  
Onze places cedides per la Universitat Politècnica de València, publicades en la seua oferta d'ocupació pública de PDI per a l'any 2021, per Resolució de 9 de juny de 2021, del rector (DOGV 16.06.2021).  
Places a convocar pel torn lliure:  
- Quatre places de professorat titular d'Universitat.  
- Sis places de professorat contractat doctor.  
- Una plaça de professorat titular d'Universitat per a personal investigador doctor que haja finalitzat el Programa Ramón y Cajal i haja obtingut el certificat I3. En el cas que no s'utilitzen totes les places previstes en aquesta reserva, aquestes es podran oferir a altres investigadors i investigadores de programes d'excel·lència, nacionals o internacionals i que hagen obtingut el certificat I3.  
Places de promoció interna: per a l'accés al cos de catedràtics d'Universitat (Article 62.2 de la Llei orgànica 6/2001, de 21 de desembre, d'universitats)  
- Cinc places de professorat catedràtic d'Universitat.  
Segons l'article 70.1 del TREBEP, el termini màxim per a la convocatòria dels corresponents processos selectius derivats d'aquesta ampliació de l'oferta d'ocupació pública serà de tres anys comptadors des de la publicació d'aquesta.  
Aquesta proposta haurà de ser objecte de revisió, en cas de produir-se algun canvi normatiu, per aprovació de lleis o disposicions reglamentàries, que afecte l'oferta d'ocupació pública en l'àmbit del personal docent universitari.